Á mvús tě, ńdɔ̄ bɔ́n bə́ Moab ai bɔ́n bə́ Amon, ai Maonít bə́ ngázu lúmǎn bítá ai Yosafat. 2Ńdɔ̄ bə́ ngázu dɔ́ kǎd Yosafat, bɔ́ ai nyé nâ: “Mod étítíb bod a sɔ́ á máŋ á yād nə́ a zu lúman ai wa, nálā wâtian nâ Edom, ḿbɔ̄ bálí bə́ nə́ á Hatsatsôn Tamar, nálā wâtian nâ Ein Gɛdi.” 3Ńdɔ Yosafat a ngámbáda, a və́ŋan ábə Ǹtondôbə, a béndé éki bídí ású Yúda ásə. 4Ńdɔ Yúda a ngátógan nâ a dzə́ŋ ḿvɔ̄lán ábə Ǹtondôbə; bə́ ngátíē á bə̄tísɔn bə́sə̄ yā Yúda nə́ bákogolan ai Ǹtondôbə. 5Ńdɔ Yosafat a ngátə́bə̄ ékóán yā Yúda ai Yērúzalɛm, á Ndá Ǹtondôbə, ósū ḿkpámáŋ ńsəŋ, 6nyé nâ: “Ǎ Ńtondôbə, Zambá bətará báán, o sə́ Zāmbá yǎ yób ásə a, yǎ wādzóe bidzóē bísə̄ yā məyɔ̌ŋ bíkúl ? Á wɔ́ wóe ńgɔ̄ ngul ai fím bí nə́, mod ziŋ á sə́ kig wa dzǎm baan. 7Sə̌ wa Zambá wāān, yǎ ó ngáman fadǐ batɔbɔ ǹnamǎ yā ńnam ví byə́m byábán á mís mə́ Ísraɛ̂l a, o mǎn bya kab áyɔŋ Ábrahám, mvoé dzoe, á ńnóm etɔá a ? 8Bə́ man yǎ lōŋ mvóg étē, bə́ man yǎ lōŋ m̀fúfúb étɔbɔgɔ ású dzwé dóe, bɔ́ nâ: